
Sokrates

# Hvem var Sokrates?



Illustrasjon: KINDPNG

Sokrates var en klok mann som levde for ca. 2400 år siden i Athen. Sokrates var filosof. Han ville lete etter kunnskap og visdom. Han ville at menneskene skulle tenke selv.

Hva er en filosof?

* En filosof er en person som tenker nye tanker og som grubler mye.
* Det er også en klok person.
* Sokrates stilte mange spørsmål.

Hvordan levde Sokrates?

* Sokrates drømte om å bli politiker da han var ung.
* Sokrates brydde seg ikke så mye om hvordan han så ut.
* Klærne han hadde på seg var fillete og sandalene slitte.
* For Sokrates var det viktigste i livet å leve et fornuftig liv.
* Hele dagen gikk han rundt på torget i Athen og snakket med andre mennesker.
* Sokrates stilte mange spørsmål
* Sokrates diskuterte med folk og stilte spørsmål.
* Han lette etter kunnskap og ville lære mer. Derfor spurte han de kloke menneskene i Athen om alt han lurte på.
* Sokrates ville også at mennesker skulle tenke selv og ikke bare godta det andre sa at var rett.
* Mange ganger klarte ikke menneskene å svare på spørsmålene hans.
* Det gjorde at de følte seg dumme. Derfor ble noen av dem sinte og irriterte på Sokrates.

Hva slags spørsmål stilte Sokrates?

* Hvordan ble verden til?

* Hva er meningen med livet?

* Hva vil det si å være modig?

* Hvordan er en god venn?

* Lyver jeg, hvis jeg ikke forteller sannheten?

* Hvordan vet jeg hva som er rett og galt?

Sokrates får en straff

* Sokrates ble dømt til døden på grunn av alle spørsmålene han stilte.
* De som bestemte i Athen, mente også at han ikke trodde på guden deres.
* Dette sa Sokrates ikke var sant, men han ble likevel stilt for retten våren 399 f.Kr. (før Kristus).
* På den tiden fikk de dødsdømte selv velge hvordan de ville dø. Sokrates valgte å spise et siste godt måltid, for så å drikke et beger med gift.

Å tenke selv

* Sokrates mente at det var viktig å bli kjent med seg selv.
* Hvis du kjenner deg selv, kan du lettere forandre deg og bli et bedre menneske.
* Legg merke til hva du liker og ikke liker.
* Hva gjør deg glad eller sint?
* Hvorfor blir du glad eller sint?
* Tenk deg om. Hva forteller tankene eller følelsene deg?
* Når du har lært noe om deg selv, kan du lettere forstå andre.